Diari Oficial de la Generalitat Valenciana


Sumari del DOGV 3987, del 26-04-2001 (2001/3008)

Notificació de la resolució del recurs d'alçada amb el número de referència interna R-341/2000.
-----------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3008


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-341/2000. [2001/3008]
  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al Sr. José Matoses Palacios, c/ del Retor Antonio Bueno, 2-35a (46983 Alaquàs) la Resolució del Recurs d'Alçada amb el número de referència interna R-341/2000.
  
Resolució
  
Examinat el recurs d'alçada formulat per la Sra. Amparo Palop Guillem, en representació de l'entitat mercantil Palop Besó Gmans, SL, contra la resolució del Servei Territorial d'Arquitectura i Habitatge de València, en l'expedient núm. VIVI/040500/238.
  
Antecedents de fet
  
Primer. Pel Sr. José Matoses Palacios propietari de l'habitatge de protecció oficial situat a Alaquàs, c/ del Rector Antonio Sancho Bueno, núm. 2, 35ª, es va presentar l'lescrit de denúncia contra la mercantil Palop Besó Gmans, SL, davant del Servei Territorial d'Arquitectura i Habitatge de València per sobrepreu en la compravenda de dit immoble, i s'acordava la incoació d'expedient sancionador amb trasllat del corresponent plec de càrrecs.
  
Segon. Per l'instructor de l'expedient sancionador es va dictar la proposta de resolució en què, entenent provada la comissió d'una infracció molt greu de l'article 6.6 de la Llei 1/1997, de 21 de febrer, de la Generalitat Valenciana, proposava la imposició d'una sanció pecuniària de 501.000 PTA, així com la devolució del sobrepreu per un import de 352.275 PTA.
  
Tercer. El cap del Servei Territorial d'Arquitectura i Habitatge va dictar resolució en què, mantenint els fonaments de dret de la proposta, va acordar la imposició d'una multa de 501.000 PTA, així com la devolució del sobrepreu.
  
Quart. Contra la dita resolució interposa recurs d'alçada la Sra. Amparo Palop Guillem, en representació de l'entitat mercantil Palop Besó Gmans SL, amb les al·legacions que consten en aquest i que ací es donen per reproduïdes en nom a la brevetat.
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
Segon. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.
  
Tercer. Sol·licita, la mercantil recurrent, que es declare nul·la la resolució i es procedisca a l'arxiu de l'expedient sancionador, ja que al·lega que pateix de defecte en el seu inici que no va ser esmenat en el seu dia, al no haver-hi donat trasllat d'una còpia d'aquest, i s'entén, a més, la falta de proves, així com haver comptabilitzat per error documents bancaris de pagament i les factures emeses com a rebut de quantitat de forma independent, quan es refereixen a la mateixa operació.
  
Quart. Consta en l'expedient el trasllat de l'acord d'iniciació d'aquest juntament amb el plec de càrrecs, amb el corresponent certificat de correus de justificant de recepció, sense que el dret que té la recurrent a tenor de l'article 35 de la Llei 30/1992, de 26 de novembre, implique que se li haja de remetre còpia de totes les actuacions.
  
Cinqué. La qüestió de fons que s'ha de tractar en el present recurs se centra en l'existència o no de la infracció imputada de cobrament de sobrepreu en venda d'habitatge de protecció oficial i si ha resultat provada.
  
Per la documentació aportada pel denunciant consta que l'habitatge que va adquirir a Palop Besó Germans, SL, tenia un preu legalment autoritzat de 38.825.824 PTA, segons s'estableix en l'escriptura, IVA inclòs, i és el préstec hipotecari de 9.079.000 PTA.
  
A partir dels documents que es troben en l'expedient, el que ha quedat acreditat és que el Sr. Matoses Palacios va pagar: 350.000 PTA per reserva d'habitatge segons s'estableix en el document, entregades en aquest acte; 1.105.000 PTA en 17 rebuts bancaris de 65.000 PTA; 559.000 PTA mitjançant xec nominatiu, que per error en la resolució recorreguda s'ha comptabilitzat en dos exemplars, la qual cosa dóna un total de 2.014.000 PTA. Aquesta quantitat sumada al préstec hipotecari de 9.079.000ptes, dóna com a resultat el total abonat d'55.025.208 PTA., la qual cosa es troba dins del preu legalment establit, sense que puga entendre's com a prova del sobrepreu el xec al portador de 474.600 PTA aportat pel denunciant, ja que no és mitjà de prova que acredite que és la promotora denunciada qui va cobrar el seu import.
  
Pel que procedeix l'estimació del recurs amb revocació de la resolució del Servei Territorial d'Arquitectura i Habitatge, amb arxiu de l'expedient sancionador.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat per la Sra. Amparo Palop Guillem, en representació de l'entitat mercantil Palop Besó Gmans, SL, contra la Resolució del Servei Territorial d'Arquitectura i Habitatge de València de data 26 de juliol de 2000, que queda revocada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els article 10.1 a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.
  
València, 12 de desembre de 2000.- El director general d'Arquitectura i Habitatge: José Mª García Zarco.
  
Conselleria d'Obres Públiques,
  
Urbanisme i Transports